"Setswana Puo ya Gae (HL)/P2 11 DBE/2022 SC/NSC – Kaedi Ya Go Tshwaya  Go tiisa molao ga ga Rre Kgabo Motsepe mo go Masego ka go mo teketa mo go maswe ka ntlha ya fa a ne a imile ke tshotlako ya motsadi mo ngwaneng. Mo pusong ya motlhakanelwa bana le fa ba imile ga ba itewe ka ba na le ditshwanelo, mme e bile ba na le gona go ka bega se kwa sepodiseng, mme se tsewe jaaka tshotlo ya bana go ya ka Molaotheo.  Kgatelelo le tshotlo ya badiri go tswa kwa bathaping e tlhagelela fa Rre Kgabo le badiredi ba bangwe ba ne ba palangwa ka sebepi sa mongwaabona. Se, ke tshotlo le kgatelelo ya bathapiwa. Base o itaya Rre Kgabo ka sebepi le go feta badiredi ba bangwe kwa ntle ga lebaka lepe. Rre Kgabo o palelwa ke go itshokela matsadi a seme gonne a ne a dirile phosonyana e e sa reng sepe, a bo a ipusolosetsa mo go base. Badiri ba bangwe ba feleletsa ba tsene mo ntweng ba bo ba fisa ntlo. Rre Kgabo o atlholelwa loso mme se ke kgatako ya ditshwanelo tsa botho tsa go tshela ka gonne mo pusong ya motlhakanelwa katlholelo loso e fedisitswe.  Vusi Mgoma, Cathy le Sol Lazar ba iphitlhela ba tshela ka fa tlase ga kgatelelo ka ntlha ya go lwela ditshwanelo tsa botho mo pusong ya tlhaolele. Ba tshela botshelo jo bo sa gololosegang ka ntlha ya go ilediwa gangwe le gape. Ba ga Lazar ba boela moseja, mme Vusi Mgoma o itemogela loso lo go sa itsiweng motlhodi wa lona seo e leng kgatako ya ditshwanelo tsa botho tsa go tshela. Mo pusong ya motlhakanelwa, batho ba lwela ditshwanelo tsa botho mme ga ba nne ka fa tlase ga kgatelelo kgotsa gona go ilediwa kgapetsakgapetsa jaaka go ne go dirwa ka Vusi Mgoma le ba ga Lazar. Ba gompieno ke bomosekaphofu ya gaabo ba ba sa tshabeng go swa lentswe ka ditshwanelo tsa bona di sireleditswe ke Molaotheo.  E le ruri puso ya motlhakanelwa e tlisitse diphetogo mo ditshwanelong tsa batho. (Dikarabo tsa batlhatlhojwa di elwe tlhoko.) [25] POTSO 11 (DIPOTSO TSE DIKHUTSHWANE) MASEGO – G Mokae 11.1 Kwa lelapeng la ga Kgabo Motsepe le Goabaona/Kwa gaabo Masego. (1) 11.2 Ke morutabana wa ga Masego. (1) 11.3 Ke ka ntlha ya fa Masego a ne a imile, mme a busediwa gae. (2) 11.4 O ne a itse gore go tlile jang gore ba mo kolobetse ka leina la Masego. O ne a itse gore mmaagwe Masego o ntse dingwaga di le lesometharo a sa tshole mme e se ka ntlha ya boopa jwa gagwe. Goabaona o latlhegetswe ke bana ba le babedi fa gare ga ga Masego le July. (3) 11.5 O ne a le bonolo - O amogetse baeng, mme ga a lwe nabo le fa ba tlile ka dikgang tse di seng monate. O bofitlha - O ne a sa bontshe maikutlo ape fa a ne a utlwile botlhoko kgotsa a itumetse. (4) 11.6 O ne a tshaba gore sephiri sa gagwe sa go imisa Lisbeth se tlaa fitlha mo ditsebeng tsa ga mogatse mme a thubegelwa ke lelapa. (2) Kwalololo e ileditswe Phetla"